মহিলা হজযাত্রীদের পুরুষের মতো ইহরামের পৃথক সেলাইবিহীন কাপড় পরতে হয় না। তারা স্বাভাবিক কাপড়ের ওপর বোরকা পরবেন এবং মুখমণ্ডল বোরকার পর্দা দিয়ে এমনভাবে ঢেকে রাখবেন, যাতে এ পর্দার কাপড় মুখমণ্ডলে না লাগে। নতুবা ওজর হিসেবে মুখমণ্ডল উন্মুক্ত রাখতে হয়। একালে যেহেতু মহিলাদের প্রায়ই হজে ইসলাম ধর্মের কঠোর নির্দেশ পর্দা করার ব্যাপারে শৈথিল্য পরিলক্ষিত হচ্ছে, সেখানে ইহরামের সময় বিশেষ ব্যবস্থায় মুখমণ্ডলে আবরণ রাখতে হয়তো বা কদাচিৎ পরিলক্ষিত হবে। ইহরাম পরার নিয়মÑ ইহরামের দুই রাকাত নামাজ, নিয়ত, লাব্বাইক দোয়া, ইহরাম অবস্থায় করণীয়Ñ বর্জনীয় দীর্ঘ বর্ণনা, তাওয়াফের নিয়ম, সায়ির নিয়ম ও পাঁচ দিনব্যাপী হজ কার্যক্রমের নিয়ম ইত্যাদি বিবরণ ও দোয়া পত্রপত্রিকায় অল্প পরিসরে দেয়া সম্ভব নয়। বাজারে বিভিন্ন লেখকের হজের বই ও কিতাব পাওয়া যায়। কাজেই এক বা একাধিক হজের বই ক্রয় করে অনায়াসে হজ, ওমরা ও জিয়ারতের বিস্তারিত বিবরণ ও দোয়া দরুদ জেনে ও শিখে নেয়া যায়।